Мухьаммад шена а, Хьалиматна а юккъе охьахаийра цо. ТӀаккха Хьалимате элира: „Доккха баркалла ду хьуна, хӀай, Хьалимат. Баккъал а хьайн дош кхочушдина ахь. ЧӀогӀа хаза а, хьуьнаре а кхиъна хӀара. Ши шо бен доццушехь, диъ шо кхаьчча санна, ондаваьлла хетало-кх хӀара“. Хьалимата элира: „Маккахь яьржина цамгар ю, кхунна цхьа бохам хиларна кхоьру со“, — кхидӀа а, воккха хиллалц, Мухьаммад шеца вита лууш яра иза, Маккахь яьржина йолу и цамгар дӀаяллалц. Аминат цецъяьлла Хьалимате хьаьжира, тӀаккха, йист ца хуьлуш, сецира иза. Майраяьллачу Хьалимата элира: „ХӀара бер Маккахь яьржинчу цамгарх лардар бен кхин хӀума дац хьуна сан дагахь“. Шеца юха дӀавига лууш яра иза Мухьаммад. Дукхах йолу хан цуьнга цӀеначу хӀаваэхь, цамгаршна генахь яккхийта.